**ZMLUVA O POSKYTNUTÍ PROSTRIEDKOV MECHANIZMU NA PODPORU OBNOVY A ODOLNOSTI**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len ***„Obchodný zákonník“***) a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len ***„zákon o mechanizme“***)

**medzi**

Názov: Ministerstvo zdravotníctva Slovenskej republiky

Sídlo: Limbová 2, P.O. BOX 52, 837 52 Bratislava 37

IČO: 00165565

Konajúce prostredníctvom: MUDr. Vladimír Lengvarský, MPH, minister

(ďalej len ***„Vykonávateľ“***)

a

Názov: ..................................................................

Sídlo: ..................................................................

Právna forma: ..................................................................

IČO: ..................................................................

Štatutárny orgán/konajúca osoba: ..................................................................

Poštová adresa[[1]](#footnote-2): ..................................................................

(ďalej len ***„Prijímateľ“***)

(**Vykonávateľ** a **Prijímateľ** sa pre účely tejto Zmluvy o poskytnutí prostriedkov mechanizmu na podporu obnovy a odolnosti označujú ďalej spoločne aj ako ***„zmluvné strany“*** a každý z nich jednotlivo aj ako ***„zmluvná strana“***)

1. **ÚVODNÉ USTANOVENIA**

* 1. Neoddeliteľnú súčasť Zmluvy o poskytnutí prostriedkov mechanizmu na podporu obnovy a odolnosti (ďalej len ***„Zmluva“***) tvorí **príloha č. 1**, ktorú tvoria **Všeobecné zmluvné podmienky** (ďalej len ***„VZP“***), v ktorých sa v nadväznosti na § 273 Obchodného zákonníka bližšie upravujú práva, povinnosti a postavenie **zmluvných strán,** vrátane postupov pri poskytovaní a používaní **Prostriedkov mechanizmu**, **príloha č. 2**, ktorú tvorí **Opis projektu (vrátane rozpočtu), príloha č. 3**, ktorú tvorí **Plán výstavby a príloha č. 4**, ktorú tvorí **Metodika pre stanovenie výšky náhrady poskytovanej zo zdrojov POO SR a štátneho rozpočtu SR (ŠP SVHZ pre investície do zariadení spoločných vyšetrovacích a liečebných zložiek v rámci digitalizácie v zdravotníctve, psycho-sociálnych centier a psychiatrických stacionárov z prostriedkov Plánu obnovy a odolnosti SR).**
  2. Pojmy použité v tejto **Zmluve** sú definované vo **VZP**, v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec**, **Výzvu a Záväznú dokumentáciu a s ohľadom na všeobecne záväzné právne predpisy Slovenskej republiky**.Ak je pojem v tejto **Zmluve** definovaný odlišne ako vo **VZP** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**, ak to nie je v rozpore so všeobecne záväznými právnymi predpismi Slovenskej republiky.
  3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v **Zmluve** spravuje obsahom a podstatou najbližším ustanovením nových dokumentov alebo právnych predpisov.

1. **predmet a účel zmluvy** 
   1. **Zmluvné strany** uzatvárajú túto **Zmluvu** za účelom realizácie časti **investície 4 v komponente 12** v rámci **Plánu obnovy a odolnosti Slovenskej republiky** (ďalej len ***,,Plán obnovy“***) prostredníctvom **Projektu** špecifikovaného v odseku 2.3 tohto článku, pričom podmienky **Realizácie Projektu** sú okrem **Zmluvy** a **Právneho rámca** upravené aj v **Záväznej dokumentácii**.
   2. **Zmluvné strany** uzatvárajú túto **Zmluvu** na základe **Vykonávateľom** **kladne posúdenej** **žiadosti o prostriedky mechanizmu (ďalej len „ŽoPPM“),** ktorá splnila podmienky poskytnutia **Prostriedkov mechanizmu**, registrovanej pod číslom <číslo registrovanej **kladne posúdenej ŽoPPM**>, predloženej v rámci **Výzvy** **Vykonávateľa** *„Vybudovanie psycho-sociálnych centier s kódom 12I03-21-V16*“ zo dňa   
      30. 11. 2022 podľa zákona o mechanizme.
   3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na realizáciu **Projektu**, ktorý je predmetom **kladne posúdenej** **ŽoPPM**:

**Názov projektu**: ............................

**Kód projektu**: .......................

**Názov investície/reformy:** Investícia 4\_Dostupná zdravotno-sociálna starostlivosť s dôrazom na komunitné riešenia - vybudovanie psycho-sociálnych centier.

**Názov komponentu**: Komponent\_12 Humánna, moderná a dostupná starostlivosť o duševné zdravie

* 1. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi** za účelom financovania **Projektu**, a to v súlade s ustanoveniami **Zmluvy**, **Záväznej dokumentácie a Právneho rámca.**
  2. **Prijímateľ** sa zaväzuje prijať poskytnuté **Prostriedky mechanizmu**,použiť ich v súlade s podmienkami stanovenými v **Zmluve, Právnom rámci** a **Záväznej dokumentácii** a zabezpečiť **Realizáciu** **Projektu** podľa **Zmluvy** a **Plánu výstavby v** **Prílohe č. 3** **riadne** a **včas** tak, aby bol dosiahnutý **Cieľ Projektu** a udržaný počas **Doby udržateľnosti Projektu.**
  3. **Prijímateľ** vyhlasuje, žesi je vedomý, že **Prostriedky mechanizmu** pochádzajú z verejných zdrojov a sú mu poskytnuté za účelom vybudovania psycho-sociálnych centier, čím sa vytvorí moderná a dostupná starostlivosť o duševné zdravie, ktorá stavia na medzirezortnej spolupráci, a za účelom zmodernizovania systému psychiatrickej a psychologickej zdravotno-sociálnej starostlivosti, posilnenia podpory duševného zdravia a prevencie vzniku porúch, posilnenia zdravotno-sociálnej starostlivosti a zvýšenia jej dostupnosti, a nie na jeho osobný majetkový prospech alebo majetkový prospech jemu spriaznených osôb. **Prijímateľ** berie na vedomie, že nielen počas **Doby udržateľnosti Projektu**, ale aj po jej uplynutí, bude postupovať v súlade s dobrými mravmi a zásadou poctivého obchodného styku, pričom takýmto postupom sa rozumie použitie **Prostriedkov mechanizmu** výlučne na účely, na ktoré boli poskytnuté.
  4. Podmienky poskytnutia **Prostriedkov mechanizmu** uvedené vo **Výzve** a vyplývajúce z **Právneho rámca** musia byť splnené aj počas platnosti a účinnosti **Zmluvy, ak z Výzvy, Záväznej dokumentácie alebo charakteru podmienky poskytnutia Prostriedkov mechanizmu nevyplýva niečo iné**. Prerušenie plnenia alebo porušenie dodržania podmienok poskytnutia **Prostriedkov mechanizmu** podľa prvej vety sa považuje za podstatné porušenie **Zmluvy** podľa článku 11 **VZP**, ak z **Právneho rámca a/alebo zo Záväznej dokumentácie** nevyplýva vo vzťahu k jednotlivým podmienkam poskytnutia **Prostriedkov mechanizmu** iný postup.
  5. V súvislosti s preukázaním plnenia **cieľa Projektu** je **Prijímateľ** povinný udeliť alebo zabezpečiť udelenie všetkých potrebných súhlasov, najmä, nie však výlučne, ak plnenie jedného alebo viacerých **cieľov Projektu** sa preukazuje spôsobom, ktorý udelenie súhlasu vyžaduje. Súhlasom podľa tohto odseku sa rozumie napríklad súhlas s poskytovaním údajov z informačného systému tretej osoby alebo súhlas so spracovaním osobných údajov, ak to nie je v rozpore s príslušnými ustanoveniami všeobecne záväzných právnych predpisov Slovenskej republiky.
  6. **Vykonávateľ** sa zaväzuje využívať dokumenty súvisiace s  **kladne posúdenou** **ŽoPPM,** ako aj **Projektom** výlučne osobami na to oprávnenými podľa **Právneho rámca a Záväznej dokumentácie** zapojenými najmä do procesu registrácie, posudzovania, riadenia, auditu, monitorovania a kontroly **kladne posúdenej** **ŽoPPM** a/alebo **Projektu** a ich zmluvnými partnermi, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie a súhlasí so zverejnením informácií, vrátane osobných údajov, o **Prijímateľovi** a **Projekte** v nevyhnutnom rozsahu na účely zoznamu prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 9 zákona o mechanizme.

1. **výdavky A FINANCOVANIE projektu** 
   1. V rozsahu, spôsobom a za podmienok stanovených v tejto **Zmluve**, **Právnom rámci** a **Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky 652 407,80EUR bez DPH (slovom: šesťstopäťdesiatdvatisíc štyristosedem eur a osemdesiat centov), čo predstavuje 100 % (slovom: sto percent) z **Celkových oprávnených výdavkov**.
   2. **Prijímateľ** vyhlasuje, že:
2. má zabezpečené zdroje financovania **Projektu** vo výške sumy 0 EUR (slovom: nula eur), čo predstavuje 0 % (slovom: nula percent) z **Celkových oprávnených výdavkov**
3. v prípade vzniku výdavkov v súvislosti s **Realizáciou Projektu**, ktoré nie sú **Celkovými oprávnenými výdavkami** a budú nevyhnutné na dosiahnutie **Cieľa Projektu** a na jeho udržanie počas **Doby udržateľnosti** **Projektu,** zabezpečí zdroje financovania na úhradu všetkých takýchto výdavkov.
   1. **Zmluvné strany** sa dohodli, že financovanie **Projektu Vykonávateľom** z **Prostriedkov mechanizmu** sa bude realizovať. systémom refundácie, zálohových platieb, predfinancovaním alebo ich kombináciou.
   2. Konečná výška sumy **Prostriedkov mechanizmu** poskytnutých na **Realizáciu** **Projektu** sa určí na základe **Schválených oprávnených výdavkov,** pričom maximálna výška **Prostriedkov mechanizmu** podľa odseku 3.1 tohto článku **Zmluvy** poskytovaná **Vykonávateľom** nesmie byť prekročená. **Prijímateľ** súčasne berie na vedomie, že výška poskytnutých **Prostriedkov mechanizmu**, ktorá bude skutočne uhradená **Prijímateľovi**, závisí od výsledkov **Prijímateľom** vykonaného obstarávania služieb, tovarov a stavebných prác, od posúdenia výšky jednotlivých výdavkov Vykonávateľom s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v **Zmluve**, vrátane podmienok oprávnenosti výdavkov podľa článku 4 **VZP.**
   3. Realizácia Aktivít Projektu musí byť ukončená **najneskôr do 31. augusta 2025. Obdobie oprávnenosti výdavkov** začína plynúť dňom 01. februára 2020 a končí najneskôr 30. septembra 2025 (ďalej len ***„Obdobie oprávnenosti výdavkov“***).
   4. **Prijímateľ** sa zaväzuje, že neprijme a nebude požadovať dotáciu, príspevok, grant alebo inú formu pomoci na **Realizáciu Projektu**, na ktorý sú poskytované **Prostriedky mechanizmu** v zmysle tejto **Zmluvy** a ktorá by predstavovala dvojité financovanie tých istých výdavkov z verejných zdrojov, zdrojov Európskej Únie (ďalej len ***,,EÚ“***) alebo iných nástrojov finančnej pomoci poskytnutej Slovenskej republike (ďalej len ***,,SR“***) zo zahraničia. **Prijímateľ** zároveň vyhlasuje, že mu nebola poskytnutá dotácia, príspevok, grant alebo iná forma pomoci na **Realizáciu Projektu**, na ktorú požaduje poskytnutie **Prostriedkov mechanizmu,** a ktorá by predstavovala dvojité financovanie tých istých výdavkov z verejných zdrojov, zdrojov EÚ alebo iných nástrojov finančnej pomoci poskytnutej SR zo zahraničia. V prípade porušenia uvedených povinností ide o podstatné porušenie **Zmluvy** podľa článku 11 **VZP**.
   5. **Prijímateľ**, na ktorého sa vzťahuje povinnosť zápisu do registra partnerov verejného sektora, vyhlasuje, že je zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ***,,zákon o registri partnerov“***) a tento zápis bude trvať minimálne počas doby uvedenej v § 4 ods. 1 zákona o registri partnerov. Ak **Prijímateľ** nesplní povinnosť podľa tohto odseku, ide o podstatné porušenie **Zmluvy** podľa článku 11 **VZP**.
   6. Ak verejne dostupná informácia o konečnom užívateľovi výhod nie je aktuálna, **Prijímateľ** je povinný poskytnúť **Vykonávateľovi** aktuálnu informáciu o konečnom užívateľovi výhod najneskôr do 30 kalendárnych dní odo dňa zmeny konečného užívateľa výhod v súlade s článkom 5 Zmluvy. Ak informácia o konečnom užívateľovi výhod nie je verejne dostupná, **Prijímateľ** preukáže **Vykonávateľovi**, že bol podaný návrh na zápis konečného užívateľa výhod podľa zákona o registri partnerov a/alebo podľa zákona č. 530/2003 Z.z.  obchodnom registri a o zmene a doplnení niektorých zákonov v znení neskorších predpisov (ďalej len „zákon o obchodnom registri“) a **Vykonávateľovi** poskytne informáciu o konečnom užívateľovi výhod **Prijímateľa**, a to najneskôr pri podpise **Zmluvy**, v súlade s článkom 5 Zmluvy. Údaje o konečnom užívateľovi výhod prijímateľa sa požadujú v rozsahu meno, priezvisko a dátum narodenia konečného užívateľa výhod.
   7. Ak **Prijímateľ** nemá povinnosť zápisu konečného užívateľa výhod do registra partnerov verejného sektora a/alebo podľa zákona obchodnom registri, **Prijímateľ** je povinný **Vykonávateľovi** poskytnúť informáciu o konečnom užívateľovi výhod, a to najneskôr pri podpise **Zmluvy**, v súlade s článkom 5 **Zmluvy**. Ak dôjde ku zmene konečného užívateľa výhod **Prijímateľa, Prijímateľ** je povinný poskytnúť **Vykonávateľovi** aktuálnu informáciu o konečnom užívateľovi výhod najneskôr do 30 kalendárnych dní odo dňa zmeny konečného užívateľa výhod v súlade s článkom 5 **Zmluvy**.
   8. Ak je **Prijímateľ** povinný postupovať podľa pravidiel zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, **Prijímateľ** poskytne **Vykonávateľovi** spolu so žiadosťou o platbu (najmä poskytnutie predfinancovania, zúčtovanie zálohovej platby alebo priebežná platba) názov dodávateľov a subdodávateľov, vrátane informácií o ich konečnom užívateľovi výhod. Údaje o konečnom užívateľovi výhod dodávateľa a subdodávateľa sa požadujú v rozsahu meno, priezvisko a dátum narodenia konečného užívateľa výhod.
   9. **Prijímateľ** berie na vedomie, že **Prostriedky mechanizmu** a každá ich časť je finančným prostriedkom vyplateným zo štátneho rozpočtu SR. Na kontrolu a audit použitia týchto finančných prostriedkov a na ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve a v čl. 14 VZP**, **Právnom rámci** a**Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb** v súlade s článkom 13 **VZP**.
   10. **Vykonávateľ** si v záujme dosiahnutia míľnikov a cieľov Plánu obnovy a odolnosti vyhradzuje v prípade rastu inflácie právo na vypracovanie dodatku k **Zmluve**, ktorý vymedzí podmienky na úpravu výšky poskytnutých prostriedkov mechanizmu so zohľadnením ročnej miery inflácie, za rok predchádzajúci roku, v ktorom sa uzatvára dodatok, určenej Štatistickým úradom Slovenskej republiky.
4. **Osobitné ustanovenia**
   1. **Zmluvné strany** sa dohodli, že:
      1. **Prijímateľ** sa zaväzuje predkladať **Žiadosti o platbu (ďalej len *„ŽoP“*) nasledovne:**

**Záverečnú ŽoP Prijímateľ** predloží najneskôr do 1 mesiaca po **Ukončení vecnej realizácie Projektu.** V prípade kombinácie systémov financovania platí, že **ŽoP** sa predkladá samostatne za každý jeden z uplatňovaných systémov financovania. Vzor **ŽoP** Prijímateľa určí **Vykonávateľ** v **Záväznej dokumentácii**.

* + 1. **Prijímateľ** je za účelom pravidelného získavania informácií o implementácii **Projektu** povinný predkladať monitorovacie správy nasledovne:
       1. Prvú monitorovaciu správu predloží najneskôr do 3 mesiacov od dátumu nadobudnutia účinnosti Zmluvy, pokiaľ v danom monitorovacom období nebude predložená ŽoP, ktorej súčasťou boli monitorovacie údaje,
       2. Prijímateľ bude počas Doby udržateľnosti Projektu/Investície prekladať následné monitorovacie správy v zmysle Čl. 5, ods. 5 VZP.
       3. Prijímateľ predloží záverečnú monitorovaciu správu v zmysle Čl. 5, ods. 4 VZP.
    2. Prijímateľ sa ďalej zaväzuje:
       1. Predložiť Vykonávateľovi v elektronickej forme (Microsoft Excel) priebežný rozpočet nákladov stavby spolu so súpisom vykonaných prác, ktoré bude možné priradiť ku konkrétnym účtovným dokladom, a to pri každej jednotlivej ŽoP.
       2. Predkladať účtovné doklady, ako aj podklady k týmto účtovným dokladom, v ktorých jednotlivé aj sumárne finančné čiastky budú v EUR zaokrúhlené na dve desatinné miesta bez centového vyrovnania.
       3. Do 90 dní od skončenia realizácie aktivít predložiť Vykonávateľovi Povolenie na
       4. prevádzkovanie psycho-sociálneho centra.
       5. Do 90 dní od skončenia realizácie aktivít predložiť Vykonávateľovi Povolenie na uvedenie priestorov do prevádzky.
       6. Do 60 dní od skončenia realizácie aktivít doložiť Vykonávateľovi energetické certifikáty budovy podľa Podmienky úspory energií pri výstavbe a obnove budov.
       7. Do 90 dní odo dňa nadobudnutia účinnosti tejto zmluvy predložiť Vykonávateľovi stavebné povolenie.
       8. Do 30 dní od skončenia realizácie aktivít predložiť Vykonávateľovi Potvrdenie o prevzatí stavby, kolaudačné rozhodnutie (v prípade ohlásenia drobnej stavby predloží Protokol o odovzdaní a prevzatí diela).
  1. **Doba udržateľnosti Projektu** je desať (10) rokov.
  2. **Prijímateľ** berie na vedomie, že **Prostriedky mechanizmu**, ktoré sú poskytnuté podľa tejto **Zmluvy,** predstavujú štátnu pomoc poskytovanú v súlade s pravidlami EÚ pre štátnu pomoc a zákonom   
     č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov a sú poskytované v súlade so Schémou štátnej pomoci pre investície do zariadení spoločných vyšetrovacích a liečebných zložiek v rámci digitalizácie v zdravotníctve, psycho-sociálnych centier a psychiatrických stacionárov z prostriedkov Plánu obnovy a odolnosti SR – Schéma štátnej pomoci vo forme náhrady za služby všeobecného hospodárskeho záujmu č. ŠP SVHZ – 3/2022 (ďalej len ***„Schéma pomoci“***), v celkovom objeme finančných prostriedkov určených na realizáciu Schémy pomoci vo výške 50.000.000 EUR (slovom: päťdesiat miliónov eur), a v súlade s Rozhodnutím Komisie č. 2012/21/EÚ z 20.12.2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu.
  3. Za službu všeobecného hospodárskeho záujmu (ďalej len „**SVHZ**“) sa pre účely tejto **Zmluvy** určuje služba súvisiaca s poskytovaním ambulantnej zdravotnej starostlivosti prevádzkovanej v zariadeniach ambulantnej zdravotnej starostlivosti podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve v znení neskorších predpisov (ďalej len „zákon o poskytovateľoch zdravotnej starostlivosti“), konkrétne podľa § 7 ods. 3 písm. a) bod 2 špecializovaná ambulancia, špecializované ambulancie podľa prílohy č. 1a zákona o poskytovateľoch zdravotnej starostlivosti (špecializácie podľa prílohy č. 1a: 36. psychiatrická ambulancia, 37. ambulancia detskej psychiatrie, 38. ambulancia klinickej psychológie, 40. ambulancia liečebnej pedagogiky), § 7 ods. 3 písm. b) zariadenie na poskytovanie jednodňovej starostlivosti, § 7 ods. 3 písm. c) stacionár a § 7 ods. 3 písm. f) zariadenie spoločných vyšetrovacích a liečebných zložiek (SVALZ). Obsah záväzku SVHZ vymedzuje § 4 odsek 1, § 7 odsek 1 písm. a) bod 3. a § 8 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Obsah záväzku SVHZ vymedzuje aj povolenie na prevádzkovanie zariadenia na poskytovanie ambulantnej zdravotnej starostlivosti v súlade s ustanovením § 11 a § 21 zákona o poskytovateľoch vydané príslušným orgánom.
  4. Obdobie trvania záväzku služby všeobecného hospodárskeho záujmu je totožné s **Dobou udržateľnosti Projektu**.
  5. Opis mechanizmu náhrad a parametre na výpočet, kontrolu a prehodnocovanie náhrady a opatrenia spojené s predchádzaním a vznikom nadmernej náhrady a na vrátenie takejto nadmernej náhrady je uvedený v prílohe č. 4 Zmluvy Metodika pre stanovenie výšky náhrady poskytovanej zo zdrojov POO SR a štátneho rozpočtu SR (ŠP SVHZ pre investície do zariadení spoločných vyšetrovacích a liečebných zložiek v rámci digitalizácie v zdravotníctve, psycho-sociálnych centier a psychiatrických stacionárov z POO SR).
  6. Zmluvné strany si pre prípad, že **Prijímateľ** poruší svoju povinnosť tým, že:

1. neposkytne **Vykonávateľovi** dokumentáciu, správy, údaje alebo informácie uvedené v zmysle článku 5 **VZP**, článku 8 odsekov 2, 4 a 5 **VZP**, článku 9 odsekov 4, 11 a 12 **VZP**, článku 10 odsekov 1 a 2 **VZP**, článku 12 odseku 1 písm. g) **VZP**, článku 13 odseku 10 **VZP**, článku 14 odsekov 2 a 6 písm. b) **VZP** a článku 17 odsekov 11 až 15 **VZP** v rozsahu a v lehote stanovenej v**Zmluve** alebo určenej **Vykonávateľom**;
2. neposkytne **Vykonávateľovi** monitorovacie správy včas v rozsahu a spôsobom podľa článku 4 odseku 4.1.2. **Zmluvy** v spojení s článkom 5 odsekmi 2 až 6 **VZP**;
3. nedodrží ustanovenia článku 6 **VZP**,

dojednali zmluvnú pokutu vo výške 0,2 % z poskytnutých finančných prostriedkov, a to za každý deň omeškania so splnením tejto povinnosti, a to v každom jednotlivom prípade.

* 1. **Prijímateľ** je povinný zaplatiť zmluvnú pokutu podľa odseku 4.7. tohto článku bez ďalšieho aj v prípade, ak za takéto porušenie povinnosti nebola uložená iná sankcia podľa **Zmluvy**, nedošlo k odstúpeniu od **Zmluvy** a **Prijímateľ** uvedenú povinnosť splnil v dodatočnej lehote.
  2. Zmluvné strany sa dohodli, že vznikom povinnosti **Prijímateľa** zaplatiť zmluvnú pokutu, a ani jej skutočným zaplatením, nie je dotknutý nárok **Vykonávateľa** na náhradu škody, ktorá mu vznikla porušením povinnosti **Prijímateľom**. Pre vylúčenie akýchkoľvek pochybností platí, že náhrada škody nie je výškou zmluvnej pokuty obmedzená, pričom zmluvná pokuta sa na náhradu škody nezapočítava.
  3. **Prijímateľ** sa zaväzuje, že Projekt bude realizovaný v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „Stavebný zákon“).
  4. Ak kolaudačné rozhodnutie nadobudne právoplatnosť neskôr ako [bude sa dopĺňať], **Prijímateľ** je povinný vrátiť **Vykonávateľovi** plnú sumu prostriedkov mechanizmu, ktoré vyčerpal podľa tejto **Zmluvy**. V prípade, že celé dielo v zmysle Stavebného zákona vyžaduje iné ako kolaudačné rozhodnutie a ak rozhodnutie vydané príslušným regionálnym úradom verejného zdravotníctva nadobudne právoplatnosť neskôr ako [bude sa dopĺňať], **Prijímateľ** je povinný vrátiť **Vykonávateľovi** plnú sumu prostriedkov mechanizmu, ktoré vyčerpal podľa tejto **Zmluvy.**

**Článok 5. KOMUNIKÁCIA A DORUČOVANIE**

1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú zmluvné strany povinné uvádzať kód **Projektu** a názov **Projektu** podľa odseku 2.3.článku 2 **Zmluvy**. **Zmluvné strany** sa dohodli, že za účelom komunikácie budú prednostne využívať elektronickú formu komunikácie. **Zmluvné strany** sa zaväzujú, že v nevyhnutných prípadoch môže mať takáto komunikácia písomnú formu v listinnej podobe a zmluvné strany budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví **Zmluvy**, ak nedošlo k oznámeniu zmeny adresy spôsobom v súlade s článkom 10 **VZP**.
2. Zmluvné strany sa dohodli, že písomná forma komunikácie v listinnej podobe sa bude uskutočňovať prostredníctvom doporučeného doručovania zásielok.
3. Mimoriadne je možné doručovať aj iným spôsobom ako je uvedené v ods. 5.2., a to len v nevyhnutných prípadoch so súhlasom Vykonávateľa. **Zmluvné strany** si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie **Vykonávateľovi** je možné výlučne v úradných hodinách podateľne **Vykonávateľa** zverejnených verejne prístupným spôsobom.
4. Elektronickou formou komunikácie podľa odseku 5.1. tohto článku sa rozumie najmä:
   * 1. bežná komunikácia prostredníctvom informačného systému pre Plán obnovy, ak **Vykonávateľ** oznámil **Prijímateľovi** možnosť komunikovať prostredníctvom takého informačného systému. Spôsob, podmienky a rozsah takejto komunikácie upraví **Vykonávateľ** v **Záväznej dokumentácii**,
     2. v ostatných prípadoch komunikácia prostredníctvom elektronickej správy (e-mailu); **zmluvné strany** sa zaväzujú používať e-mailové adresyoznámené podľa odseku 5.7.1.tohtočlánku, ak nedošlo k oznámeniu zmeny adresy v súlade s článkom 10 **VZP,**
     3. komunikácia prostredníctvom Ústredného portálu verejnej správy; **zmluvné strany** sa zaväzujú mať zriadené a aktívne elektronické schránky (zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu).
   1. V prípade doručenia oznámenia, výzvy, žiadosti alebo iného dokumentu (ďalej ako ***„písomnosť“***) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy bude považovať deň stanovený zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).
   2. Písomnosť zasielaná **zmluvnej strane** v listinnej podobe podľa **Zmluvy** sa považuje pre účely **Zmluvy** za doručenú, ak dôjde do sféry dispozície **zmluvnej strany** na adrese uvedenej v záhlaví **Zmluvy**, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:
      1. uplynutiu úložnej (odbernej) lehoty písomnosti zasielanej zmluvnej strane poštou, ak nedôjde k jej vráteniu podľa odseku 5.6.3. tohto článku 5,
      2. odopretiu prijatia písomnosti, v prípade odopretia prevzatia písomnosti doručovanej poštou alebo osobným doručením, alebo
      3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).
   3. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty **zmluvnej strany**, ktorá je adresátom, teda momentom, kedy **zmluvnej strane**, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, **zmluvné strany** výslovne súhlasia s tým, že ich vzájomná komunikácia podľa tohto odseku nebude prebiehať prostredníctvom e-mailu. Za účelom realizácie doručovania písomnosti alebo zásielky prostredníctvom e-mailu sa **zmluvné strany** zaväzujú:
      1. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať, a to najneskôr do 10 (slovom: „desiatich“) kalendárnych dní odo dňa účinnosti tejto Zmluvy a aktualizovať, a to najneskôr do 2 (slovom: „dvoch“) kalendárnych dní odo dňa zmeny e-mailovej adresy , pričom nesplnenie tejto povinnosti bude zaťažovať tú **zmluvnú stranu**, ktorá aktualizáciu neoznámila, a zásielka doručená na neaktuálnu e-mailovú adresu sa bude považovať na účely tejto **Zmluvy** za riadne doručenú; ustanovenie odseku 5.6. tohto článku tým nie je dotknuté;
      2. vzájomne si písomne oznámiť všetky údaje, ktoré budú potrebné pre tento spôsob doručovania,
      3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, **zmluvná strana**, ktorá má tento technický problém, jeho existenciu oznámi druhej **zmluvnej strane**, pričom sa uplatní postup podľa odseku 5.7. prvej vety za bodkočiarkou tohto článku 5.
   4. **Prijímateľ** je zodpovedný za riadne označenie poštovej schránky na účely písomnej komunikácie **zmluvných strán v listinnej podobe**.
   5. **Zmluvné strany** sa zaväzujú, že vzájomná komunikácia bude prebiehať v slovenskom jazyku alebo českom jazyku. Každá dokumentácia predkladaná **Prijímateľom** v súvislosti so **Zmluvou** alebo s **Projektom** bude predkladaná v slovenskom jazyku alebo českom jazyku. V prípade, ak bola dokumentácia vyhotovená v inom jazyku ako v jazyku podľa druhej vety tohto odseku, pre jej použitie pre účely **Projektu** alebo **Zmluvy** je potrebný úradný preklad do slovenského jazyka, ak **Vykonávateľ** vo **Výzve** alebo v **Záväznej dokumentácii** neurčí inak. Všetky náklady súvisiace so zabezpečením úradného prekladu dokumentácie do slovenského jazyka znáša v plnom rozsahu **Prijímateľ**.

**Článok 6.**

**PROTIKORUPČNÁ DOLOŽKA**

* 1. **Zmluvné strany**, ktoré sa výhradne pre účely tohto článku budú ďalej označovať ako „ministerstvo“ (**Vykonávateľ**) a „partner ministerstva“ (**Prijímateľ**), sa zaväzujú v rámci zmluvného vzťahu založeného touto **Zmluvou** dodržiavať a presadzovať platné právne normy zakazujúce korupciu.
  2. **Zmluvné strany** sa zaväzujú a súhlasia s tým, že v prípade, ak konanie partnera ministerstva, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto **Zmluvy** a súčasne dôvodom na okamžité odstúpenie ministerstva od **Zmluvy**, pričom partner ministerstva je povinný nahradiť ministerstvu všetku škodu, ktorá mu v dôsledku takéhoto konania alebo v súvislosti s odstúpením od **Zmluvy** vznikla.

**Článok 7.**

**Záverečné ustanovenia**

* 1. Táto **Zmluva** nadobúda platnosť dňom jej podpísania obidvoma **zmluvnými stranami.** Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len ***„zákon o slobode informácií“***) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej prvého zverejnenia v Centrálnom registri zmlúv, ktorého prevádzkovateľom je Úrad vlády Slovenskej republiky. Za súčasného rešpektovania ochrany osobnosti a ochrany osobných údajov **zmluvné strany** vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť podľa príslušných ustanovení zákona o slobode informácií, v dôsledku čoho vyjadrujú súhlas s jej zverejnením; to neplatí vo vzťahu k podpisu/signatúre oprávnených zástupcov zmluvných strán, ktoré si **zmluvné strany** vyhradzujú právo nezverejniť, pretože ich považujú za skutočnosť dôverného charakteru, pričom sa výslovne zaväzujú túto povinnosť dodržiavať a rešpektovať.
  2. Túto **Zmluvu** je možné meniť alebo dopĺňať len na základe vzájomnej dohody obidvoch **zmluvných strán**, pričom akékoľvek zmeny alebo doplnenia musia byť vykonané vo forme písomného a očíslovaného dodatku k **Zmluve**, pokiaľ v tejto **Zmluve** nie je stanovené inak.
  3. Táto **Zmluva** sa uzatvára na dobu určitú a jej platnosť a účinnosť končí 30. kalendárny deň po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s odsekom 5 článku 5 **VZP**,ak **Vykonávateľ** v tejto lehote **Prijímateľovi** neoznámil, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Vykonávateľ** **Prijímateľovi** oznámil, účinnosť **Zmluvy** končí dňom, kedy **Vykonávateľ** doručí **Prijímateľovi** oznámenie o vysporiadaní námietok. V prípade, ak sa na **Prijímateľa** nevzťahuje povinnosť predkladať **Následné monitorovacie správy**, končí platnosť a účinnosť **Zmluvy Finančným ukončením Projektu**. Odlišne od predchádzajúcej vety končí platnosť a účinnosť **Zmluvy** v prípade:
     1. odseku 4 písm. g) článku 2 **VZP**, článku 13 a 14 **VZP**, ktorých platnosť a účinnosť končí 31. decembra 2031 alebo po tomto dátume vysporiadaním finančných vzťahov medzi **Vykonávateľom** a**Prijímateľom** na základe **Zmluvy**, ak nedošlo k ich vysporiadaniu k 31. decembra 2031;
     2. tým ustanovení **Zmluvy,** ktoré majú sankčný charakter pre prípad porušenia povinností vyplývajúcich pre **Prijímateľa,** s výnimkou zmluvnej pokuty, pričom ich platnosť a účinnosť končí s platnosťou a účinnosťou predmetných článkov;
     3. **Projektu**, v rámci ktorého došlo k poskytnutiu pomoci de minimis; platnosť a účinnosť odseku 4 písm. g) článku 2 **VZP** a článku 14 **VZP** trvá po dobu stanovenú v bodoch (i) a (ii) tohto odseku:

(i) platnosť a účinnosť odseku 4 písm. g) článku 2 **VZP** končí uplynutím 10 rokov po uplynutí 30. kalendárneho dňa po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s odsekom 5 článku 5 **VZP,** ak **Vykonávateľ** v tejto lehote **Prijímateľovi** neoznámil, že má námietky vo vzťahu k plneniu povinností vyplývajúcich zo Zmluvy. V prípade, že takéto námietky **Vykonávateľ** **Prijímateľovi** oznámil, platnosť a účinnosť **Zmluvy** končí uplynutím 10 rokov odo dňa, kedy **Vykonávateľ** doručí **Prijímateľovi** oznámenie o vysporiadaní námietok a (ii) platnosť a účinnosť článku 14 **VZP** v súvislosti s vymáhaním pomoci de minimis poskytnutej v rozpore s uplatniteľnými pravidlami vyplývajúcimi z právnych predpisov Slovenskej republiky a právnych aktov EÚ končí uplynutím 10 rokov po uplynutí 30. kalendárneho dňa po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s odsekom 5 článku 5 **VZP,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Vykonávateľ Prijímateľovi** oznámil, platnosť a účinnosť **Zmluvy** končí 10 rokov odo dňa, kedy **Vykonávateľ** doručí **Prijímateľovi**  oznámenie o vysporiadaní námietok.

* 1. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť **Projektu** podľa podmienok stanovených vo **Výzve**. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.
  2. **Prijímateľ** vyhlasuje, že všetky vyhlásenia pripojené ku **kladne posúdenej** **ŽoPPM** ako aj zaslané **Vykonávateľovi** pred podpisom **Zmluvy**, sú pravdivé a zostávajú účinné pri uzatvorení **Zmluvy** v nezmenenej forme. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.
  3. Prípadné spory vyplývajúce z tejto **Zmluvy** sa riešia prednostne dohodou alebo pokusom o zmierlivé riešenie veci. V prípade, ak sa uvedené nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v Slovenskej republike.
  4. Ak sa akékoľvek ustanovenie **Zmluvy** stane neplatným v dôsledku jeho rozporu so všeobecne záväznými právnymi predpismi Slovenskej republiky alebo právnymi aktmi EÚ, nespôsobí to neplatnosť celej **Zmluvy**, ale iba dotknutého ustanovenia **Zmluvy**. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel **Zmluvy** a obsah jednotlivých ustanovení **Zmluvy.**
  5. Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom** s ohľadom na ich právne postavenie nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom, ak osobitný predpis neustanovuje inak.
  6. Podľa § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti na 10 rokov od doby, kedy premlčacia doba začala plynúť po prvý raz.
  7. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismi tejto **Zmluvy**.
  8. Táto **Zmluva** je v listinnej podobe vyhotovená v štyroch (4) rovnopisoch, z toho dva (2) pre **Prijímateľa** a dva (2) pre **Vykonávateľa**. Uvedený počet listinných rovnopisov a ich rozdelenie sa rovnako vzťahuje aj na uzavretie každého dodatku k **Zmluve**. Dohoda **zmluvných strán** o počte rovnopisov sa neuplatní v prípade, ak k uzavretiu **Zmluvy** (resp. dodatku k nej) dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len ***„zákon o dôveryhodných službách“***). V prípade, ak k uzavretiu **Zmluvy** (resp. dodatku k nej) dochádza elektronicky, dátumy podpisov zmluvných strán sú uvedené pri kvalifikovaných elektronických podpisoch/pečatiach **zmluvných strán**, ak nie je použitá kvalifikovaná elektronická časová pečiatka podľa zákona o dôveryhodných službách.
  9. Neoddeliteľnou súčasťou tejto **Zmluvy** sú **prílohy:**

Príloha č. 1 **VZP**

Príloha č. 2 **Opis projektu (vrátane rozpočtu)**

Príloha č. 3 **Plán výstavby (bude sa dopĺňať s reálnym prijímateľom)**

Príloha č. 4 **Metodika pre stanovenie výšky náhrady poskytovanej zo zdrojov POO SR a štátneho rozpočtu SR (ŠP SVHZ pre investície do zariadení spoločných vyšetrovacích a liečebných zložiek v rámci digitalizácie v zdravotníctve, psycho-sociálnych centier a psychiatrických stacionárov z prostriedkov Plánu obnovy a odolnosti SR)**

V ................................., dňa ...................... V......................., dňa ...............................

................................................................... ................................................................

**názov Vykonávateľa** **názov Prijímateľa**

v zastúpení v zastúpení

titul, meno a priezvisko titul, meno a priezvisko

funkcia funkcia

1. Vyplní sa v prípade, ak je poštová adresa (korešpondenčná adresa) zmluvnej strany odlišná od adresy jej sídla. [↑](#footnote-ref-2)